'''Arthur Edwin Kennelly''' (født [[17. december]] [[1861]] i [[Indien]], død [[18. juni]] [[1939]] i [[Boston]], [[Massachusetts]]) var en indiskfødt, amerikansk [[elektroingeniør]], som forudsagde eksistensen af elektrisk ladede lag i [[jorden]]s [[Jordens atmosfære|atmosfære]]. I [[1902]], efter [[Guglielmo Marconi]]s eksperimenter med [[radiobølge]]r, opdagede han at disse bølger kunne nå ud over Jordens [[horisont (geografi)|horisont]], og han mente, at det skyldtes tilbagekastning fra ioniserede lag højt oppe i atmosfæren. Den engelske [[fysiker]] [[Oliver Heaviside]] formulerede uafhængigt heraf en tilsvarende antagelse, og lagene kaldes derfor Kennelly-Heaviside-lagene.
Teknologi Naturvidenskab